בס"ד כ ניסן תשפ"ג   תשובה, נחלקו התנאים במשנה (מועד קטן ח:) והלכה כחכמים 'עושה אישה תכשיטיה במועד'. ושם (מו"ק ט:) מסבירים אלו הן תכשיטי נשים: כוחלת, ופוקסת, ומעבירה סרק על פניה' ובשאר המקומות שבגוף. וכן פסק השולחן ערוך בהלכות חול המועד (סימן תקמ"ו,ה): עושה אישה כל תכשיטיה במועד. ומסביר שם הביאור הלכה (ד"ה כל תכשיטיה) שעושה זאת כדרכה, שהוא צורך הגוף שלה. כל זה לגבי השרת שיער משאר חלקי הגוף, "אבל מראשה אסור גילוח ותספורת בחול המועד באישה כמו באיש" (משנה ברורה ס"ק טז). כל זה לגבי תספורת, אבל לגבי החלקת השיער מפורש במרן שמותר. כפי שממשיך בלשונו: "כוחלת ופוקסת" ופוקסת מסביר רש"י שם, שהכוונה לחלק שערה לכאן ולכאן. שמותר בחול המועד.   מועדים לשמחה.